שישה פרקים על מנהיגות, מקיף עירוני א באר שבע
רוביק דנילוביץ, סגן ראש עיריית באר שבע ומחזיק תיק החינוך, מחזק את הנוער מתוך סיפור חייו, הניסיון האישי והציבורי שצבר בפירקי מנהיגות ותובנות בנושא ההצלחה האישית והאמונה העצמית.
לפניכם שישה פרקים במנהיגות ואמונה עצמית:
א. ההתמודדות עם משברים
"...אין אדם שפרץ דרך וחולל שינוי שלא עבר בדרך החיים שלו, במסלול שלו, גם משברים, גם כשלונות, ואכזבות. אלה בסופו של התהליך – החוויות המעצבות של מנהיג...
"... מה שעושה את המנהיג מנהיג, היא ההתמודדות שלו, היכולת שלו להתמודד, להסתכל במציאות, להרים את הראש ולהגיד: אם היום לא הצלחתי, אם לא עשיתי את הדבר לא כמו שצריך, אני אתקן ואשנה, כי אני רוצה להיות שם..."
"הגורל של כל אחד מכם תלוי רק בכם, ברצון שלכם, במאוויים שלכם, להאמין בעצמכם. כשאדם מאמין בעצמו הוא יכול להגשים את החלום..."
לצפיה בקטע הוידאו – הקש כאן
ב. איך יוצאים משבר עמוק להצלחה ולהישגים
"כל ילדותי הוקדשה למען המטרה להיות כוכב כדורגל בקבוצת הפועל באר שבע..." רוביק כמעט נגע בחלום אך זה התנפץ ברגע.... איך בגיל עשרים ללא תעודת בגרות, עם הרגשה נוראה של כישלון, יוצאים קדימה...."
לצפיה בקטע הוידאו - הקש כאן
ג. הלימוד מרחיב אופקים
"האוניברסיטה היתה תמיד שם גדול שמעלה חשש, כשאתה מגיע לאוניברסיטה, אתה רואה את האנשים, אתה מרחיב את האופקים, את הידע שלך... זה כל כך כיף, זה כל כך מעשיר אותך, זה כל כך עושה לך את זה כשלאט לאט אתה רואה מה אתה רוצה לעשות בחיים ומהו הייעוד שלך בחיים..."
ד. הגשמת חלומות – מרכז הצעירים חלום שהתגשם למרות הכל
"... לכל אחד יש חלום חבוי, שהוא מתבייש לפעמים להגיד אותו, אל תתביישו בחלומות שלכם, אם הייתם יודעים כמה צחקו עליי בחיים הציבוריים, כמה צחקו עליי... ואני אספר לכם את הסיפור של מרכז הצעירים...."
ה. איגום משאבים, עבודת צוות והתמקדות במטרה
רוביק מדבר על יכולת של מנהיג לאגם משאבים כי תמיד "שניים הם יותר טובים מאחד ו...שלושה הם יותר טובים מאחד... חלמת את החלום והדבקת את האחרים... כאן עליך להיות ממוקד מטרה, כי בדרך יהיו אנשים צרי עין, אנשים שלא יאמינו לך, אנשים שיתקעו מקלות בגלגלים, אנשים שיהיו סקפטיים... אבל אם אתם מאמינים בחלום שלכם, אם שיתפתם את האנשים המרכזיים בחלום, לכו עם זה עד הסוף...כי מי שחולם בסופו של דבר מגשים!... "
ו. ניגזרת של שלושה עקרונות מהכדורגל שהם תנאי להצלחה ולהישגיות בחיים:
1. הסינרגיה הקבוצתית (אחד למען כולם וכולם למען האחד) – עבודה בשיתוף, עבודת צוות.
2. "להיות ווינר", לרצות לנצח ולהצליח, לא לחשוב על תיקו, לא על הפסד, רק ניצחון. "...תגביהו רף הכי גבוה, תהיו פרפקציוניסטים, אל תתפשרו, תעשו את הכי טוב כל הזמן..."
3. להרים את הראש, לא להישבר מכישלון.
עריכה לשונית: יפית סביר